stanford-oval/wikipedia huggingface dataset:
FDF Mod
Kehityshistoria > FDF mod for Armed Assault

Ensimmäinen laajempi julkaisu Armed Assaultille tapahtui 19. joulukuuta 2008, kun versionumeroa 1.0 kantava paketti näki päivänvalon. Kampanjassa suomalaiset rauhanturvajoukot ovat rauhoittelemassa tilannetta Armed Assaultin Sahrani-saarella sekä uudella Podaga-saarella. Aiempien julkaisujen tavoin tälläkin kertaa mukana ovat suomenkieliset radioprofiilit sekä perusvalikoima suomalaisen jalkaväen aseistusta ja ajoneuvoja.
Kehityshistoria > FDF mod for ARMA 2

ARMA 2 -peliin siirtyminen tapahtui uuden maaston myötä, kun 7. joulukuuta 2009 julkaistiin Podagorsk-saari. 21. maaliskuuta 2011 oli vuorossa ensimmäinen laajempi julkaisu ARMA 2 -pelille: 1.0. Julkaisun sisältö koostui valikoimasta puolustusvoimien varusteita ja ajoneuvoja sekä kampanjasta, jossa suomalaiset ovat jälleen joutuneet rauhanturvatehtäviin. Tähän modiin musiikin lainasi Celestial Aeon Project.
Julkaisuhistoria

20.6.2003 - FDF Mod 1.0, ensimmäinen julkaisu
6.12.2003 - FDF Mod 1.1, suomalaista maastoa
28.12.2003 - FDF Mod 1.2, yksinpelikampanja
16.6.2004 - FDF Mod 1.3, lisää sisältöä
10.11.2004 - FDF Desert Pack
11.2.2005 - FDF Winter Maldevic
10.12.2005 - FDF Mod 1.4, toinen maailmansota
6.2.2006 - FDF Suursaari
19.12.2008 - FDF for Armed Assault 1.0
7.12.2009 - FDF Podagorsk
21.3.2011 - FDF Mod for ArmA 2 1.0
Modin sisältöä - FDF mod for OFP Resistance

Pelattavaa maastoa modissa on yhdentoista (joista 9 Operation Flashpointiin, yksi Armed Assaultiin ja yksi ARMA 2:een) erilaisen saaren verran, luultavasti yhteensä lähellä tuhatta neliökilometriä. Saarten maasto vaihtelee pohjoismaisesta, keskieurooppalaisten lehtimetsien kautta aina kuivaan afrikkalaiseen aavikkoon.
Erilaisia pelaajaluokkia modissa on kymmenittäin. Suomen puolustusvoimista mukana ovat likimain kaikki koulutushaarat; esimerkiksi jääkärit, panssarijääkärit, rannikkojääkärit, laskuvarjojääkärit, sissit, pioneerit, taistelusukeltajat ja niin edelleen. Muita osapuolia ovat esimerkiksi erilaiset Venäjän federaation asevoimien ja ministeriöiden alaiset joukot, kuvitteellisten Al Maldajahin ja Maldevicin hallitusten ja kapinallisten joukot. Modissa on myös siviilihahmoja, sisältäen esimerkiksi poliiseja ja sotilaskotityöntekijän.
Ajoneuvoja modissa on samoin kymmeniä. Suomen armeijaa edustavat muun muassa jatkosodan ratkaisutaistelujen tärkeä Sturmgeschütz III-rynnäkkötykki ja moderni Leopard 2 A4 -taistelupanssarivaunu. Vesielementtiin löytyy esimerkiksi Jurmo-luokan joukkojenkuljetusvene ja ilmoille lentoaluksia helikopterista tiedustelulennokkiin.
Modin sisältöä - FDF mod for Arma Queen Cambit

Armed Assault versio modista ei sisältänyt saarta ja pelaajaluokkien ja ajoneuvojen määrä oli aiempaan OFP Resistance versioon nähden suppeampi. Armed Assaultin modaus poikkesi huomattavasti aiemmasta OFP Resistancen modauksesta ja työmäärä kasvoi moninkertaiseksi.
* FDF Rapid Deployment Force Soldiers with several variations
   * FDF Special Jaegers with several variations
   * Sisu XA-360 (Patria AMV)
   * Landrover Defender
   * Completely new Podaga island
   * All Armed Assault sounds replaced
   * 8 new Finnish radio voice profiles
   * King’s Gamble single-player campaign
   * Multi-player missions
Modin sisältöä - FDF mod for ARMA II & Operation Arrowhead

Tähän modiin saatiin mukaan aiemmin irrallisena julkaistu FDF: Podogorsk Island päivitettynä versiona sekä tällä hetkellä puolustusvoimien käytössä olevaa kalustoa oli mallinnettua seuraavan listan mukaisesti.
* FDF Rapid Deployment Force Soldiers with several variations
   * FDF Special Jaegers with several variations
   * FDF Jaegers with several variations
   * FDF pilots
   * FDF AFV crews
   * FDF firearms and launchers
   * Leopard 2A4 main battle tank
   * T-72M1 main battle tank
   * BMP-2 infantry fighting vehicle
   * Sisu XA-360 M2 armored personnel carrier (Patria AMV)
   * Scania R500 truck with ammo, repair and refuel variants
   * Landrover Defender 5D 4×4
   * F-18C Hornet air superiority fighter
   * NH90 transport helicopter with armed and unarmed variants
   * 12.7 ITKK 96 heavy machinegun
   * 10 new Finnish radio voice profiles
   * Custom sounds for FDF weapons
   * FDF: Podagorsk Island (v1.1)
   * FDF: Operation Purgatory campaign (single-player or co-op up to 4 players)
   * Multiplayer missions
Iso poikkeus OFP Resistance ja Armed Assaultiin tehdyihin versiohin, oli se että tässä modissa musiikki oli suomalaisen Celestian Aeon Projectin tuottamaa.
Aiheesta muualla

Modin viralliset sivut (englanniksi)
Modin esittely pelin julkaisijan wikissä (englanniksi)
Peliplaneetta - Jarkon demoputka: FDF Mod 1.4 (Arkistoitu – Internet Archive)
Plaza - Finnish Defence Forces julkaistu Armed Assaultiin (Arkistoitu – Internet Archive)
Dome.fi - Finnish Defence Forces julkaistiin ArmA 2:lle[vanhentunut linkki]
FDF Mod 1.4
FDF Mod 1.3
Decimatio

Decimatio (lat., kymmenesosan poistaminen; joskus suomeksi desimointi tai desimaatio) oli muinaisen Rooman armeijasta peräisin oleva joukkorangaistusmenetelmä. Menetelmää sovellettiin kohorttiin kerrallaan. Rangaistava kohortti jaettiin kymmenen miehen ryhmiin. Ryhmästä valittiin arvalla yksi, joka muiden ryhmän jäsenten piti tämän jälkeen teloittaa. Rangaistuksen kohteeksi saattoi joutua niin rivimies, upseeri kuin kohortin päällikkökin.
Rangaistusmenetelmä oli hyvin pelottava, mutta koska se harvensi miesvahvuutta liikaa, sitä ei käytetty kovinkaan usein. Ensimmäinen merkintä decimation käytöstä on vuodelta 471 eaa. Rooman tasavallan sotiessa volskeja vastaan. Crassus määräsi desimaation pakoon lähteneille joukoille sen jälkeen, kun Rooman senaatti oli antanut hänelle armeijan ylipäällikkyyden vuonna 72 eaa. Spartacuksen orjakapinallisia vastaan kärsittyjen tappioiden seurauksena. Viimeisen kerran decimatiota on käytetty Suetoniuksen mukaan keisari Augustuksen aikakaudella 17 eaa. Decimatio johti usein siihen, että koko joukko-osasto piti lopulta hajottaa kokonaan, ja tästä syystä se korvattiin erilaisilla häpeärangaistuksilla, kuten pakottamalla rangaistavat nukkumaan linnoitetun leirin ulkopuolella tai syömään seisaaltaan koko palveluskautensa loppuajan. Poikkeuksena sotilaskarkuruus josta rangaistiin ristiinnaulitsemisella.
Keisari Maurikioksen Strategikon varoittaa decimatiosta ja muista mielivaltaisista rangaistuksista, sanoen niiden olevan enemmän vahingoksi kuin hyödyksi armeijan moraalille, sillä ne tuhoavat täysin joukkojen luottamuksen johtajiinsa.
Muissa kulttuureissa

Vastaavanlaisia käytäntöjä on sovellettu muissa kulttuureissa, kuitenkin lähinnä vangiksi jääneisiin vihollisiin. Toinen Samuelin kirja kertoo seuraavaa: "Hän voitti myös mooabilaiset ja mittasi heitä nuoralla, pantuaan heidät makaamaan maahan: aina kaksi nuoranpituutta hän mittasi surmattavaksi ja yhden nuoranpituuden henkiin jätettäväksi." (2 Sam. 8:2)
Suomen sisällissodassa käytettiin myös eräänlaista decimatiota, kun jossain tapauksissa vangiksi saadut punaisten osastot käskettiin riviin, josta joka kymmenes komennettiin ammuttavaksi. Keinoa käytettiin ainakin Varkauden taistelun jälkeen. Tämä tapaus tunnetaan nimellä Huruslahden arpajaiset.
Courage the Cowardly Dog

| Courage the Cowardly Dog |
| --- | --- |

Tyyli:  Piirrossarja, komedia, musta huumori, kauhukomedia
Kestoaika:  22 min
Luoja(t):  John R. Dilworth
Pääosissa:  Marty Grabstein Thea White Lionel G. Wilson Simon Prebble
Alkuperämaa:   Yhdysvallat
Alkuperäiskieli:  englanti
Verkko:  Cartoon Network
Esitetty:  12. marraskuuta 1999 – 22. marraskuuta 2002
Tuotantokausia:  4
Jaksoja:  52
Tuotanto
Tuottaja(t):  Robert Winthrop
Vastaava(t) tuottaja(t):  John R. Dilworth
Ohjaaja(t):  John R. Dilworth
Käsikirjoittaja(t):  John R. Dilworth David Steven Cohen William Hohauser Craig Shemin Allan Neuwirth Gary Cooper
Tuotantoyhtiö(t):  Cartoon Network Studios Stretch Films
Palkinnot
Voitetut:  Annie (2000) Golden Reel (2001)
Ehdokkuudet:  Golden Reel (2000, 2003)
Aiheesta muualla
Virallinen sivusto
IMDb 
Courage the Cowardly Dog on yhdysvaltalainen Annie-palkittu piirrossarja, jonka tuottivat Cartoon Network Studios ja Stretch Films ja luonut John R. Dilworth. Sen juoni keskittyy Kansasin osavaltiossa Nowheressa asuviin antropomorfismiseen koiraan, Courageen, sekä tämän omistajiin Murieliin ja Eustaceen, jotka joutuvat paranormaaleihin tai yliluonnollisiin seikkailuihin. Sarja on tunnettu erityisen synkästä, ja surrealistisesta huumoristaan ja ilmapiiristään.
Sarjaa esitettiin Yhdysvalloissa vuosien 1999-2002 aikana yhteensä 52 jakson verran neljän tuotantokauden ajan. Sarjaa esitettiin ensimmäisen kerran Suomessa maksullisella Cartoon Networkilla lokakuussa 2000.
Sarja sai alkunsa alun perin myös sarjan luoneen John R. Dilworthin lyhytanimaatiosta "The Chicken from Outer Space".
Hahmot

Courage on pelokas koira, joka asuu Nowheressa, Kansasissa omistajiensa lemmikkinä. Hänet hylättiin pentuna, kun tämän vanhemmat lähetettiin ulkoavaruuteen. Sittemmin Muriel-niminen nainen adoptoi koiran. Hänen aviomiehensä Eustace ei kuitenkaan kohtele koiraa oikein ja toistuvasti kiusaa tätä. Ironisesti koira sai nimekseen Courage (suom. Rohkeus), mutta pelokkuudestaan huolimatta hankalan paikan tullen hän tekee kaikkensa pelastaakseen omistajansa. Courage on lisäksi erittäin sisukas ja päättäväinen. Useimmiten sarjan aikana Courage loukkaantuu usein todella vakavasti, mutta selviää päättäväisyydellään, tai tuurilla. Hahmo tunnetaan myös tavaramerkistään, jolloin tämä huutaa kauhuissaan näyttäen hampaansa, jota nähdään joka jaksossa. Courage käyttää myös sarjan aikana apunaan tietokonetta, josta hän selvittää erinäisiin vaikeisiin kysymyksiin vastauksia.
Muriel Bagg on kiltti ja ylipainoinen skotlantilainen nainen, joka otti Couragen huostaansa kadulta. Muriel viettää usein aikaansa kutoen tai tehden muita kotitöitä, kuten ruoanlaittoa. Sarjan aikana Muriel käyttäytyy harvoin väkivaltaisesti, mutta tarpeen tullen hän lyö Eustacea kaulimella, mikäln hän kiusaa Couragea.
Eustace Bagg, tunnetaan sarjassa myös nimellä The Farmer (suom. Maanviljelijä), on useimmiten kärttyisä ja itsekäs rahanahne vanha mies. Eustace ei juuri koskaan sano kenestäkään hyvää, vaan usein valittaa jokaiselle, kuten vaimolleen Murielille mm. ruoasta tai haukkuu koiraansa. Siitä huolimatta koira päätyy pelastamaan Eustacen, joka joutuu usein pulaan ahneudensa vuoksi. Eustacen kärttyisyys johtuu lähinnä huonoista kotioloista ja erityisesti äidistään, joka on tyytymätön poikaansa, eikä pidä häntä "tosimiehenä".
Äänirooleissa

| 0 | 1 | 2 |
| --- | --- | --- |
|  Marty Grabstein  | … |  Courage   |
|  Thea White  | … |  Muriel   |
|  Lionel G. Wilson  | … |  Eustace   |
|  Simon Prebble  | … |  tietokone   |
|  Billie Lou Watt  | … |  Eustacen äiti   |
|  Paul Schoeffler  | … |  Dr. Vindaloo   |
Dohrniphora nitida

| Dohrniphora nitida> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Heimo::  Ryhäkärpäset Phoridae
Suku::  Dohrniphora
Laji::  nitida
Kaksiosainen nimi
 Dohrniphora nitida  (Malloch, 1912) 
Infobox OKNimi-testi OK: 
Dohrniphora nitida on kaksisiipisten (Diptera) lahkoon ja ryhäkärpästen (Phoridae) heimoon kuuluva hyönteislaji. Lajin kuvasi tieteelle ensimmäisen kerran John Russell Malloch vuonna 1912. Sillä ei ole alalajeja.
Käännös suomeksi
DeLaval

| DeLaval |
| --- | --- |
Perustettu:  1883, Tukholma, Ruotsi
Perustaja:  Gustaf de Laval
Kotipaikka:  Tumba, Ruotsi
Tuotteet:  meijeri- ja maatalouskoneiden tuottaja
Henkilöstö:  4500 (2019)
Emoyhtiö:  Tetra Laval
Kotisivu:  www.delaval.com
Infobox OKVirheellinen NIMI-arvo: 
DeLaval on meijeri- ja maatalouskoneiden tuottaja, jonka pääkonttori sijaitsee Ruotsissa Tumbassa Botkyrkan kunnan keskustaajamassa. Yritys kuuluu Tetra Laval -konserniin. Yhtiöllä on 18 tehdasta eri puolilla maailmaa, ja se työllistää yli 4 500 henkilöä ja vuonna 2014 sen  liikevaihto oli 1 miljardia euroa.   Vuonna 2018 DeLavalilla oli 4500 työntekijää 40 maassa, Suomessa 111. Yhtiö on toiminut Suomessa vuodesta 1925 lähtien.
Historia

Gustaf de Laval (1845-1913) kehitti 1870-luvulta lähtien koneita meijeriteollisuuteen, esimerkiksi ensimmäisen 
sentrifugi-periaatteella toimivan maito-kerma-separaattorin ja varhaisia lypsykoneita. Hänen ensimmäinen separaattorinsa patentoitiin vuonna 1887 ja ensimmäinen lypsykoneensa vuonna 1894. 1880-luvun alusta lähtien De Lavalin kermaerotinta alettiin myydä myös Ruotsin ulkopuolella. Esimerkiksi Lontoossa sijaitseva Dairy Supply Co esitteli kermaseparaattorin Lontoon Dairy Show -tapahtumassa vuonna 1891.
Vuonna 1883 DeLaval ja Oscar Lamm perustivat Tukholmassa Aktiebolaget Separatorin (AB Separator). Ensimmäisenä vuonna yhtiö rakensi 53 maitoseparaattoria, joista 37 meni vientiin.
Vuonna 1888 yhtiö perusti Yhdysvaltoihin tytäryhtiön De Laval Cream Separator Co  , jolla oli myyntitoimisto New Yorkissa ja tuotantolaitos New Yorkissa Poughkeepsiessä.
AB Separator avasi ensimmäisen meijeritehtaansa Ruotsiin vuonna 1898 Hamraan ja kolme vuotta myöhemmin ison navetan Hamra Farm -maatilalle. Vuonna 1903 Ruotsissa alettiin järjestää yhtiön aloitteesta maatalousmessuja ja vuonna 1911 se järjesti kansainvälisen meijerikongressin, International Dairy Congressin. Vuonna 1943 Hamraan avattiin maatalouskoulu. Vuonna 1985 Hamra Farmista tuli erillinen yritys.
Yhtiö alkoi markkinoida ensimmäistä lypsykonetta vasta vuonna 1918, viisi vuotta Gustaf de Lavalin kuoleman jälkeen.
Vuonna 1963 yhtiön nimi muutettiin ja AB Separatorista tuli Alfa-Laval (yhdysviivaa käytettiin yrityksen nimessä vuoteen 1993 asti).
Vuonna 1991 Tetra Pak osti Alfa-Lavalin. Vuonna 1993 Alfa Lavalin meijeri- ja maatalouskoneisiin erikoistunut liiketoimintayksikkö erotettiin Alfa Lavalista ja nimettiin Alfa Laval Agriksi. Molemmat yhtiöt olivat osa Tetra Laval -konsernia. Vuonna 2000 Tetra Laval Group myi raskaan teollisuuden erikoistuotteisiin ja -ratkaisuihin keskittyneen Alfa Lavalin, ja nimesi jäljellä jääneen Alfa Laval Agrin yhtiön perustajan mukaan DeLavaliksi.
Organisaatio

TetraLaval-konserniin kuuluvat tytäryhtiöt DeLaval, Tetra Pak ja Sidel.
Tuotteita

DeLavalin asiakkaat toimivat maidon ja kotieläintuotannon parissa. Heille tarjotaan laitteiden ja järjestelmien lisäksi myös huoltopalvelua ja neuvontaa. DeLavalin tuotteita käytetään esimerkiksi lypsyyn, lannanpoistoon, ilmanvaihtoon ja ruokintaan.
DeLavalin valmistamat VMS-lypsyrobotit lypsävät lehmät automaattisesti silloin, kun ne kävelevät lypsylle robotin luo. Robotti lypsää lehmät yleensä kaksi tai kolme kertaa päivässä. Robotti-lypsyprosessiin kuuluu esivalmisteluiden ja jälkihoitojen lisäksi myös lattian pesu lehmän alta lypsyn jälkeen sekä robotin oma puhdistus. Se tarkkailee lypsyjen yhteydessä myös maidon laatua ja maitomäärää utareen neljänneksen tarkkuudella sekä laskee maidon soluja. Robotin keräämien tietojen avulla esimerkiksi utaretulehduksia voidaan ehkäistä ennalta. DeLaval on tehnyt vuodesta 2016 lähtien yhteistyötä ProAgrian kanssa uusien lypsyrobottien käyttöönotossa. DeLaval vastaa lypsyrobotin asennuksesta ja tekniikasta, kun taas ProAgria huolehtii muun muassa käyttöönoton aikaisesta työnjohdosta ja tuotannonohjausjärjestelmän asiakasneuvonnasta.
DeLavalin AMR- eli karusellilypsyrobotti taas muodostaa karusellilypsyaseman, jonka yhteyteen on asennettu 5 robottikäsivartta. Lehmät tuodaan lypsyasemalle lypsyryhmittäin, minkä jälkeen robottikäsivarret hoitavat lypsyrutiinit. Ensimmäinen pesee lehmän takavetimet, toinen etuvetimet, kolmas kiinnittää lypsimet takavetimiin ja neljäs etuvetimiin. Vetimien irrotus tehdään automaattisesti. Lypsyn lopuksi viides käsi suihkuttaa utareisiin vedinsprayta, minkä jälkeen lehmä poistuu älyportin kautta omalle osastolleen. Käsien ohjauksessa hyödynnetään 3D-kameraa.
Aiheesta muualla

Verkkosivut englanniksi (Arkistoitu – Internet Archive) ja suomeksi
DeLaval sosiaalisessa mediassa: Facebook ja Instagram
Harry's Old Engine: De Laval Separator Company, Harry Matthewsin kirjoittama historiikki englanniksi
Mainos vuodelta 1899
De Laval Separator Company New Yorkin Poughkeepsiessä vuonna 1920.
DeLavalin automaattinen lypsyjärjestelmä
Direct Connect

Direct Connect on tiedostojen vaihto-ohjelma, joka perustuu chat-huoneiden tapaisiin 'hubeihin'. Hubeissa käyttäjät voivat chattailla, selata toistensa tiedostoja ja jakaa tai vaihtaa niitä keskenään. Direct Connect luokitellaan P2P-ohjelmaksi (Peer to Peer), koska sillä voidaan siirtää myös tiedostoja suoraan tietokoneelta toiselle. Hubeilla on usein sisäänpääsyvaatimuksia, joilla varmistetaan että käyttäjillä on tarpeeksi jaettavia tiedostoja. Nämä vaatimukset ovat yleensä gigatavuluokkaa.
Alkuperäinen Direct Connect -ohjelma oli Jon Hessin kirjoittama NeoModus Direct Connect. Sille vaihtoehtoinen suosittu ohjelma on DC++. Se tarjoaa enemmän toimintoja, kuten mahdollisuuden kytkeytyä useampaan hubiin samanaikaisesti ja tehokkaamman käyttöliittymän.
Doi Nang Non

Doi Nang Nonin vuoret muistuttavat kaukaa katsottuna selällään makaavaa naista.
Doi Nang Non (thaiksi ดอยนางนอน, ”nukkuvan naisen vuori” ) on vuoristoalue Thaimaan pohjoisosassa Chiang Rain provinssissa. Se on geologiselta rakenteeltaan karstimaata, jossa on paljon vesiputouksia ja luolia. Vuorten itäpuolella kulkee Chiang Rain kaupungin ja Mae Sain rajanylityspaikan välinen valtatie. Rajan pohjoispuolella on Myanmar. Tietystä suunnasta katsottuna vuoret näyttävät selällään makaavalta naiselta. Tämän vuoksi vuorten synnystä on vuosisatojen ajan kerrottu tarinoita, joihin liittyy kuollut prinsessa, jonka ruumiin ympärille vuorten sanotaan kasvaneen.
Vuoden 2018 pelastusoperaatio

Kesäkuussa 2018 Doi Nang Nonin sisällä olevaan luolastoon eksyi joukko koulupoikia ja heidän urheiluvalmentajansa. Ryhmä pelastettiin luolasta heinäkuussa mittavan operaation avulla, ja kaikki pelastettavat selviytyivät hengissä.
Conte di Cavour -luokka

| Conte di Cavour -luokka |
| --- | --- |
 Piirros luokan aluksesta

Tekniset tiedot
Uppouma:  23 457 t (standardi) 25 487 t (kuormattu)
Pituus:  175,88 m (kokonaispituus)
Leveys:  27,98 m
Syväys:  8,4 m
Koneteho:  31 000 shp
Nopeus:  21,5 solmua
Miehistöä:  1 000
Aseistus
Meritorjunta:  13 × 12" tykkiä 18 × 4,7" tykkiä 14 × 3" tykkiä 3 × 17,7" torpedoputkea
Conte di Cavour -luokka oli Italian kuninkaallisen laivaston kolmen vuonna 1914 valmistuneen taistelulaivan muodostama alusluokka ensimmäisessä ja toisessa maailmansodassa.
Taustaa

Italian laivastolle valmistui 1913 ensimmäinen dreadnought-taistelulaiva Dante Alighieri, joka oli sekä nopea että vahvasti aseistettu. Alus oli kuitenkin vanhentunut jo valmistuessaan. Lisäksi Itävalta-Unkari oli toukokuussa 1910 laskenut vesille ensimmäisen neljästä vastaavasta aluksestaan, joka tosiasiassa saatiin palvelukseen jo ennen italialaista alusta. Myös Ranska oli tilannut kaksi vastaavaa alusta vuosille 1910 ja 1911, mikä pakotti Italian aloittamaan uusien aluksien suunnittelun säilyttääkseen tasapainon Välimerellä.
Tilaus

Italian hallitus hyväksyi 2. joulukuuta 1909 kolmen aluksen tilauksen, mihin tarvittavat varat budjetoitaisiin seuraavalle vuodelle. Suunnittelun perustana amiraali Edoardo Masdealla oli suuremmalla uppoumalla ja paremmalla suojalla varustettu Dante Alighieri, jolloin luokan alukset olisivat hitaampia kuin edeltäjänsä. Lisäksi alusten aseistusta vahvennettiin lisäämällä yksi kahdentoista tuuman tykki.
Luokan aseistus koostui kolmestatoista Armstrong Whitworthin toimittamasta 305 millimetrin tykistä asennettuina viiteen torniin. Kolme kolmoistykkitornia asennettiin A-, Q- ja Y-torneiksi ja kaksoistykkitornit B- ja X-torneiksi. Alusten propulsiojärjestelmä koostui neljästä akselista, joihin oli suoraan kytketty turbiinit.  Höyry tuotettiin Giulio Cesaressa 24 hiiltä ja öljyä polttavalla Bleychnyde-kattilalla ja kahdessa muussa 12 Babcock-kattilalla.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Conte di Cavour | La Spezian laivastontelakka | 1910 | 1911 | 1915 | poistettu käytöstä 1947 |
| Giulio Cesare | Ansaldo, Genova | 24. kesäkuuta 1910 | 15. lokakuuta 1911 | 7. kesäkuuta 1914 | luovutettu Neuvostoliitolle 4. helmikuuta 1949 nimettynä Novorossiysk uponnut 29. lokakuuta 1955 |
| Leonardo da Vinci | Cantieri navali Odero, Genova | 18. heinäkuuta 1910 | 14. lokakuuta 1911 | 17. toukokuuta 1914 | upotettu 2. elokuuta 1916 nostettu 17. syyskuuta 1919 alusluettelosta 23. maaliskuuta 1923 romutettu Tarantossa |
Decio Azzolino nuorempi

| Decio Azzolino |
| --- | --- |

Henkilötiedot
Syntynyt: 11. huhtikuuta 1623 Fermo, Kirkkovaltio
Kuollut: 8. kesäkuuta 1689 (66 vuotta) Rooma, Kirkkovaltio
Decio Azzolino (Azzolini) nuorempi (11. huhtikuuta 1623 Fermo, Kirkkovaltio – 8. kesäkuuta 1689 Rooma, Kirkkovaltio) oli italialainen katolisen kirkon kardinaali.
Elämä

Decio Azzolino syntyi 11. huhtikuuta 1623 Fermossa Kirkkovaltion alueella. Hänestä tuli kardinaali vuonna 1664, ja hän kuoli Roomassa vuonna 1689. Hän kirjoitti teoksen Eminentissimi Cardinalis Azzolini Aphorismi Politici.
Azzolinolla oli läheiset entiseen Ruotsin kuningattareen Kristiinaan. Heidän vuosien 1666–1668 kirjeenvaihdostaan Kristiinan oleskellessa Hampurissa ratkomassa rahavaikeuksiaan on säilynyt 80 kirjettä, jotka käsittelevät laajasti eri aihepiirejä aina rakkaudesta ja päivittäisestä elämästä päivänpolitiikkaan.
Aiheesta muualla

Eminentissimi Cardinalis Azzolini Aphorismi Politici (latinaksi)
DTD

DTD (lyhenne sanoista Document Type Definition) on yksi  SGML- ja XML- kielten yhteydessä käytetyistä rakennemäärittelytavoista. DTD määrittelee rakenteisen dokumentin sallitut ilmenemismuodot elementeille ja attribuuteille siten että määrittelystä muodostuu uusi merkintäkieli.
Käytettävät avainsanat

DTD:llä määritellään dokumentin rakenne käyttämällä seuraavia avainsanoja:
DOCTYPE: määrittelyn aloitus (liittäminen dokumenttiin)
ENTITY: määrittelee entiteetin ja sen sisällön
ELEMENT: määrittelee elementin ja sen sisällön
ATTLIST: määrittelee elementin attribuuttilistan
NOTATION: määrittelee notaatiotyypin
SHORTREF: määrittee käytettäviä lyhenteitä
USEMAP: määrittelee elementissä käytettävät lyhenteet
Liittäminen dokumentteihin

DTD liitetään dokumentteihin lisäämällä dokumenttityyppimäärittely avainsanalla DOCTYPE, joka on aina dokumentin alussa (XML:ssä aina XML- määrittelyn jälkeen) annettava merkintä. Merkintä määrittelee, että mikä on DTD:n tunniste ja sijainti, sekä sen mistä DTD:n elementistä kyseisen dokumentin rakenne alkaa. Merkintään voidaan liittää myös sisäisiä rakennemäärittelyjä siten että ulkoista määrittelyä ei tarvita välttämättä lainkaan.
Liittäminen dokumentteihin > Ulkoinen määrittely

<!DOCTYPE html PUBLIC
          "-//W3C//DTD XHTML 1.0 Transitional//EN"
          "http://www.w3.org/TR/xhtml1/DTD/xhtml1-transitional.dtd">
Määrittelyssä html kertoo että tämä dokumentti alkaa elementillä html ja että rakenteen tarkastus pitäisi aloittaa siitä elementistä. PUBLIC määrittelee että seuraava merkkijono on DTD:n julkinen tunniste, jota voidaan käyttää hyväksi DTD:n hakemisessa esimerkiksi sovelluksen omasta DTD- hakemistosta. DTD:n tunnisteena tässä toimii "-//W3C//DTD XHTML 1.0 Transitional//EN" ja sitä vastaava tiedosto löytyy osoitteesta "http://www.w3.org/TR/xhtml1/DTD/xhtml1-transitional.dtd" jos tunnisteen perusteella ei löytynyt paikallista kopiota. Ulkoiseen tiedostoon voidaan viitata suoraan ilman tunnistetta käyttämällä merkinnän PUBLIC sijaan merkintää SYSTEM.
Liittäminen dokumentteihin > Sisäinen määrittely

<?xml version="1.0"?>
<!DOCTYPE juuri [ <!ENTITY moikkaus "Moi!"> ]>
<juuri>&moikkaus;</juuri>
Tässä määritellään että XML- dokumentti alkaa elementillä juuri, mutta mitään ulkoisia määrittelyjä ei anneta. Sen sijaan hakasulkeiden sisällä määritellään sisäisesti yksi entiteetti nimeltä moikkaus. Entiteettiä käytetään elementin juuri sisällä siten, että sen paikalle tulee teksti Moi!.